Καλλιτέχνης του Λαού της Ρωσικής Ομοσπονδίας

Ο Καλλιτέχνης του Λαού της Ρωσικής Ομοσπονδίας () αποτελεί έναν από τους υψηλότερους τιμητικούς τίτλους της Ρωσικής Ομοσπονδίας, που απονέμεται σε όσους καλλιτέχνες έχουν "εξαιρετικά επιτεύγματα στον τομέα του θεάτρου, της μουσικής, των ερμηνευτικών τεχνών και του κινηματογράφου".

 Προϋποθέσεις απονομής 
Ο τίτλος του Καλλιτέχνη του Λαού της Ρωσικής Ομοσπονδίας απονέμεται σε Ρώσους καλλιτέχνες, όπως χορογράφους, θεατρικούς συγγραφείς, συνθέτες, σκηνοθέτες, διευθυντές χορωδιών, ζωγράφους, μουσικούς, ταχυδακτυλουργούς, ηθοποιούς κλπ., οι οποίοι έχουν εξαιρετική συμβολή στην ανάπτυξη και τη διατήρηση της Ρωσικής καλλιτεχνικής κουλτούρας και στον σχηματισμό της νέας γενιάς καλλιτεχνών, και απολαμβάνουν την αναγνώριση του κοινού, αλλά και της επαγγελματικής τους κοινότητας.

 Διαδικασία βράβευσης 
Ο Πρόεδρος της Ρωσικής Ομοσπονδίας εκδίδει διάταγμα για την απονομή του τιμητικού τίτλου του Καλλιτέχνη του Λαού της Ρωσίας μία φορά το χρόνο, την παραμονή της Ημέρας του Εργαζομένου στον Πολιτισμό (25 Μαρτίου).

 Ιστορία 
Ο τιμητικός τίτλος "Λαϊκός Καλλιτέχνης της Δημοκρατίας" καθιερώθηκε για πρώτη φορά από τη σοβιετική κυβέρνηση το 1919. Μεταξύ των πρώτων εθνικών καλλιτεχνών ήταν ο συνθέτης Αλεξάντρ Γκλαζουνόφ και οι τραγουδιστές Φιόντορ Σαλιάπιν και Λεονίντ Σόμπινοφ. Στην ΕΣΣΔ, από το 1936 έως το 1991, ο ανώτατος τιμητικός τίτλος ονομαζόταν "Καλλιτέχνης του Λαού της ΕΣΣΔ".

Στις 10 Αυγούστου 1931, καθιερώθηκαν οι τίτλοι "Καλλιτέχνης του Λαού της ΡΣΟΣΔ" και "Επίτιμος Καλλιτέχνης της ΡΣΟΣΔ".

Μετά την κατάρρευση της ΕΣΣΔ, το όνομα του κράτους άλλαξε από "Ρωσική Σοβιετική Ομοσπονδιακή Σοσιαλιστική Δημοκρατία" σε ''Ρωσική Ομοσπονδία''. Ως εκ τούτου, στα ονόματα όλων των τιμητικών τίτλων το παλιό όνομα του κράτους "ΡΣΟΣΔ" αντικαταστάθηκε από το "Ρωσική Ομοσπονδία".Закон РСФСР от 25 декабря 1991 года № 2094-I «Об изменении наименования государства Российская Советская Федеративная Социалистическая Республика» Закон Российской Федерации от 21 апреля 1992 года № 2708-I «Об изменениях и дополнениях Конституции (Основного Закона) Российской Советской Федеративной Социалистической Республики». Данный закон вступил в силу с момента опубликования в Российской газете 16 мая 1992 года. Μέχρι τις 30 Μαρτίου 1996, ο τίτλος "Λαϊκός Καλλιτέχνης της Ρωσικής Σοβιετικής Ομοσπονδιακής Σοσιαλιστικής Δημοκρατίας" αντικαταστάθηκε από τον τίτλο "Καλλιτέχνης του Λαού της Ρωσικής Ομοσπονδίας" με τις αντίστοιχες επιγραφές στα μετάλλια.

Η επίσημη αντικατάσταση των τιμητικών τίτλων που είχαν καθιερωθεί όταν η Ρωσία αποτελούσε μέρος της ΕΣΣΔ έγινε με το προεδρικό διάταγμα αρ. 1341 της 30ης Δεκεμβρίου 1995. Το ίδιο διάταγμα καθιέρωσε επίσης τον τιμητικό τίτλο "Καλλιτέχνης του Λαού της Ρωσικής Ομοσπονδίας" και τις αρχικές προϋποθέσεις για την απονομή του:Ο τιμητικός τίτλος "Καλλιτέχνης του Λαού της Ρωσικής Ομοσπονδίας" απονέμεται το νωρίτερο πέντε έτη μετά την απονομή του τιμητικού τίτλου "Επίτιμος Καλλιτέχνης της Ρωσικής Ομοσπονδίας" ή "Επίτιμος Καλλιτεχνικός Λειτουργός της Ρωσικής Ομοσπονδίας" σε καλλιτέχνες, σκηνοθέτες, χορογράφους, μαέστρους, χοροδιδασκάλους και μουσικούς ερμηνευτές που έχουν δημιουργήσει εικόνες υψηλής καλλιτεχνικής αξίας, παραστάσεις, ταινίες, τηλεοπτικές εκπομπές, τηλεοπτικές ταινίες, προγράμματα συναυλιών, ποπ και τσίρκου, καθώς και μουσικές, τηλεοπτικές και ραδιοφωνικές παραγωγές που συνέβαλαν σημαντικά στον εθνικό καλλιτεχνικό πολιτισμό και έτυχαν ευρείας αποδοχής από το κοινό.Στην παρούσα μορφή του, οι προϋποθέσεις για την απονομή του τίτλου καθιερώθηκαν με το προεδρικό διάταγμα αρ. 1099 της 7ης Σεπτεμβρίου 2010 "Περί των μέτρων βελτίωσης του κρατικού συστήματος βραβεύσεων της Ρωσικής Ομοσπονδίας".Указ Президента Российской Федерации от 7 сентября 2010 года № 1099 «О мерах по совершенствованию государственной наградной системы Российской Федерации» 

 Μετάλλιο 
Το μετάλλιο έχει κοινή μορφή με όλα τα μετάλλια τίτλων τιμής της Ρωσικής Ομοσπονδίας, ύψους 40 χιλιοστών και πλάτους 30 χιλιοστών, κατασκευασμένο από ασήμι. Έχει σχήμα οβάλ στεφάνου κατασκευασμένου από κλαδιά δάφνης και βελανιδιάς. Οι διασταυρωμένες άκρες των κλαδιών δένονται στο κάτω μέρος με φιόγκο. Στην κορυφή του στεφανιού απεικονίζεται το οικόσημο της Ρωσικής Ομοσπονδίας. Στην μπροστινή πλευρά, στο κέντρο, φέρει την επιγραφή  "Καλλιτέχνης του Λαού της Ρωσικής Ομοσπονδίας".

Υπάρχει μια καρφίτσα στο πίσω μέρος για την προσάρτηση του μεταλλίου στον ρουχισμό. Το μετάλλιο φοριέται στη δεξιά πλευρά του στήθους.

Τα μετάλλια που απονεμήθηκαν μετά τις 7 Σεπτεμβρίου 2010 είναι επιχρυσωμένα.Указ Президента Российской Федерации от 7 сентября 2010 года № 1099 «О мерах по совершенствованию государственной наградной системы Российской Федерации» 

 Παραπομπές 

 Εξωτερικοί σύνδεσμοι 
 Τα κρατικά βραβεία της Ρωσικής Ομοσπονδίας

Κατηγορία:Ρωσικές τιμητικές διακρίσεις